ནང་དོན་གནད་བསྡུས།རྣམ་ཐར་ནི་བོད་ཀྱི་ལོ་རྒྱུས་བསྟན་བཅོས་ཀྱི་རིགས་རྣམ་གཙོ་བོ་ཞིག་ཡིན་པ་དང་།དུས་རབས་སོ་སོར་བྱུང་བའི་རྣམ་ཐར་རྣམས་ནི་སྐབས་ཀྱི་བསམ་བློའི་འགྱུར་ལྡོག་དང་།སྤྱི་ཚོགས་ཀྱི་གནས་བབ།ལོ་རྒྱུས་དོན་རྐྱེན་གྱི་འཕོ་འགྱུར་སོགས་ཆེས་ལེགས་པར་མཚོན་པར་བྱེད་ནུས་པའི་རྒྱུ་ཆ་གཙོ་བོ་དེ་རུ་གྱུར་ཡོད།དེའང་རྣམ་ཐར་རང་ཉིད་ཀྱི་ཐད་ནས་བྱུང་རབས་དང་གྲུབ་སྟངས།ནང་དོན།རྣམ་པ།ངོ་བོ་སོགས་ཀྱི་ངོས་ནས་རིགས་དབྱེ་དུ་མ་ཙམ་དུ་བགར་ཆོག་པར་མ་ཟད།རྣམ་ཐར་མཛད་མཁན་གྱི་གང་ཟག་ངོས་ནས་ཀྱང་རང་རྣམ་དང་གཞན་རྣམ་ལྟ་བུར་ཁྱད་པར་འབྱེད་ནུས་པ་དང་།བྱུང་བའི་དུས་རིམ་གྱི་ཐད་ནས་ཀྱང་དུས་རབས་སོ་སོའི་རྣམ་ཐར་དུ་བགར་ནས་ཞིབ་པར་འཇུག་རིགས་སོ།།དེའང་གཡུང་དྲུང་བོན་གྱི་ལུགས་ལྟར་ན།རྣམ་ཐར་དོ་ཅོག་ནི་དུས་རབས་བཅུ་པའི་རྗེས་སུ་རིམ་གྱིས་གྲུབ་ཅིང་།དེ་དག་གི་གྲུབ་སྟངས་ཀྱི་ཐད་ལ་བཀའ་མ་དང་།གཏེར་ཆོས།སྙན་བརྒྱུད།བརྩམས་ཆོས་སོགས་རིགས་ཇི་སྙེད་ཅིག་ཡོད་པ་ལྟར།དཔྱད་རྩོམ་འདིར་ཁོ་བོས་གོང་གི་བོན་ལུགས་རྣམ་ཐར་གྱི་གྲུབ་ཆ་དེ་དག་གི་ངོ་བོ་དང་ནང་དོན་སོགས་ལ་ངོ་སྤྲོད་རགས་བསྡུས་བྱས་པ་དང་བརྒྱུད།གྲུབ་ཆ་དེ་དག་གི་བརྗོད་གཞི་རེ་རེ་དང་སྦྱར་ཏེ་བྱེ་བྲག་གི་མཚོན་བྱེད་བརྩམས་ཆོས་ཀྱི་ནང་དོནའཕོ་འགྱུར་ཐད་ལ་ཉམས་ཞིབ་ཅུང་ཟད་རེ་བགྱིས་ཡོད།